લોકતંત્ર અને મતદાન સાથે જોડાયેલ અત્યંત સંમહોક વિષય પર અમિત મસુરકરે ફિલ્મ બનાવી છે. મતદાન અંગે જોડાયેલી એવી ગેરવાજબી માનસિકતા, જે એક રીતે તમને લોકતંત્રથી અલગ પાડી દે છે, એ જ આ ફિલ્મમાં દર્શાવવામાં આવી છે. આ ફિલ્મ કોઇ જાતની ઝાકઝમાળ વગર વર્તમાન સમય સાથે પ્રાસંગિક સુંદર વાર્તા કહે છે. જ્યારે હીરોને ખ્યાલ આવે છે કે, તેને આપવામાં આવેલ કામ કેટલું હાસ્યાસ્પદ છે, ત્યારે એની પાછળ એક અર્થસભર સામાજિક ટિપ્પણી જોવા મળે છે. હકીકત અચાનક સૌની સામે આવી જાય છે અને તે પણ બને એટલી હળવી રીતે. ફિલ્મમાં સુંદર રીતે અનેક હળવી ક્ષણો આવરી લેવાઇ છે અને સાથે જ સુંદર મેસેજ પણ આપી જાય છે.